stanford-oval/wikipedia huggingface dataset:
ג'רג' גומבושי
ביוגרפיה

ג'רג' גומבושי נולד במשפחה יהודית כבנם השני של יוז'ף ליפוט גומבושי, סוחר פחם יליד אגר, ושל ארז'בט בודיו. ב-1922 סיים את בית הספר התיכון ברחוב מרקו. את לימודיו השלים בפירנצה, ברלין ובבודפשט. ב-1926 קיבל דוקטורט במדעי הרוח בברלין.
בין השנים 1928–1930 היה בעל מלגה של המכון ההונגרי להיסטוריה ברומא.
בין השנים 1930–1932 עבד כמתמחה במוזיאון לאמנות יפה בבודפשט.
הוא היה מבקר האמנות של עיתוני אשט (1932–1934).
היסטוריון האמנות של מוזיאון ארנסט ושל בית המסחר לאמנות דונאט.
גומבושי היה סמכות בענייני יצירות אומנות.
לאחר הכיבוש הגרמני של הונגריה (מבצע מרגרטה) גורש למחנה הריכוז אושוויץ והפך לקורבן של הפשיזם. בתור חוקר מוכר בינלאומי של אמנות האיטלקית של ימי הביניים והרנסאנס, של הציירים של ברשה כלומר חוקר אמנות הטרצ'נטו (Trecento). הוא היה מהראשונים שהשתמשו בגישה פסיכולוגית בהצגת אמן, שמטרתה הייתה ללכוד את האופי הבסיסי של היצירה ובאמצעותה גם של האמן ושל העידן השלם של תקופת יצירתו. בנוסף למחקרי האמנות של איטליה, יש ערך למאמריו שפורסמו על אמנות הונגרית וואמנות ימי של ארצות השפלה. עבודותיו ומאמריו העצמאיים עסקו בעיקר בתקופות שונות של האמנות האיטלקית. יחד עם לאסלו אבר ערך את לקסיקון האמנות. הוא נספה בשואה.
משפחתו

סבו וסבתו מצד אביו היו מור גומבושי (1846–1906) סוחר בעיר אגר ושל יאנקה רוזנפלד (1850–1935), סבו וסבתו מצד אמו היו שאמו בודיו (במקור שטיינר) (1857–1928) מתמטיקאי, מורה ויוזפה שטרן (1859–1924).
אשתו הראשונה הייתה יהודית בק, אותה נשא לאישה ב-31 בינואר 1934 בבודפשט. הם התגרשו ב-1943. הורי אשתו היו הפסל פילפ אדן בק ולאורה בארדוש. אשתו השנייה הייתה המורה ורה ב. מהש (1919–2013), שטיפלה בעיזבון בעלה עד מותה. בתם היא ד"ר אנה באלאז' (1944).
יצירותיו העיקריות

ספינלו ארטינו (Spinello Aretino). Eine stilgeschichtliche Studie über die Florentinische Malerei des ausgehenden XIV. Jahrhunderts. גם עבודת דוקטורט באוניברסיטה. תחת השם גיאורג גומבושי. (בודפשט, 1926)
פרנצ'סקו טרייני מפירנצה. (Francesco Traini a Firenze). (Dedalus,‏ 1926–1927)
האוסף של הרוזן דיולה אנדראשי בבודפשט. 1–3. (אמנות הונגרית, 1927)
Tizian’s Bildnis der Victoria Farnese. (‏Jahrbuch der Preussischen Kunstsammlungen,‏ 1928)
הפסיפסים של סן מרקו. (אמנות הונגרית, 1930)
Sodomas und Peruzzis Anteil an den Deckenmalerein der Stanza della Segnatura. תחת השם גיאורג גומבושי. (ברלין, 1930)
מיהאי מפאנוניה וראשית הרנסאנס בפררה. (שנתון של המוזיאון הלאומי ההונגרי לאמנויות יפות, 1931)
סבסטיאנו דל פיומבו. (פנתיאון, 1934)
לקסיקון אמנות. אדריכלות, פיסול, ציור, אומנות שימושית. I–II כרך. עם 144 לוחות תמונה. אד. עם לאסלו אבר. (מהדורה שנייה מורחבת ומתוקנת, בודפשט, 1935)
Palma Vecchio. Des Meisters Gemälde und Zeichnungen. Monográfia. (‏Klassiker Kunst in Gesamtausgaben. 83. Stuttgart–Berlin,‏ 1937)
Über venezianische Bildnisse. (פנתיאון, 1937)
אלבום פילפ אדן בק. (Ars Hungarica 15. בודפשט, 1938)
ספר האמנויות היפות. עם אחרים. (בודפשט, 1940)
חדר ילדים. סיפורים. (בודפשט, 1942)
האכסדרה של כנסיית סן מרקו. (ספר הזיכרון של אלק פטרוביץ'. בודפשט, 1943)
Moretto da Brescia. מוֹנוֹגרָפִיָה. (Ars docta. 4. בזל, 1943)
אמנות רישום הונגרית חדשה. מריפל-רונאי עד השמונה. (בודפשט, 1945)
לקריאה נוספת

Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
נקודת שם
מקום זיכרון (Elte-Btk)
Prokopp Mária: Gombosi György emlékezete (1904–1945) Művészettörténeti értesítő 53. évfolyam (2004)
הערות שוליים

↑  "Születési bejegyzése a Budapest VII. kerületi polgári születési akv. 1453/1904. folyószáma alatt". נבדק ב-2020-02-25.
↑  A halálozási ideje: 1945. január 18-20 között. Az Auschwitzi koncentrációs táborban január 18-án bevagonírozták, de nem élte túl a Gross-Roseni táborba történő utat.
↑  "Szülei házasságkötési bejegyzése a Budapest VI. kerületi polgári házassági akv. 380/1901. folyószáma alatt". נבדק ב-2020-02-25.
↑  "Gombosi Mór halotti bejegyzése az egri polgári halotti akv. 602/1906. folyószáma alatt". נבדק ב-2020-02-25.
↑  "Gombosi Mórné Rosenfeld Janka halotti bejegyzése a Budapest VII. kerületi polgári halotti akv. 382/1935. folyószáma alatt". נבדק ב-2020-02-25.
↑  "Gombosi Mór és Rosenfeld Janka házasságkötési bejegyzése a pesti neológ izraelita hitközség házassági akv. 9/1870. folyószáma alatt". נבדק ב-2020-02-25.
↑  "Házasságkötési bejegyzése a Budapest V. kerületi polgári házassági akv. 39/1934. folyószáma alatt". נבדק ב-2020-02-25.
| --- | --- |
בקרת זהויות :  GND: 172919460  ISNI: 0000 0001 0954 7377  LCCN: n85221816  NTA: 075121107  SUDOC: 19548021X  VcBA: 495/333400  VIAF: 11290671   WorldCat (עם VIAF): 11290671
סנטה מריה דל פופולו

| --- | --- |

 מידע כללי
 סוג:  כנסייה, בזיליקה זוטרה 
 על שם:  מרים, אם ישו 
 כתובת:  קמפו מרציו 
 מיקום:  רומא 
 מדינה:  איטליה 
 הקמה ובנייה
 תקופת הבנייה:  ?–1099
 תאריך פתיחה רשמי:  1099 
 אדריכל:  באצ'ו פונטלי 
 סגנון אדריכלי:  אדריכלות הרנסאנס 
 
 קואורדינטות:  41°54′41″N 12°28′34″E﻿ / ﻿41.911358°N 12.476033°E﻿ / 41.911358; 12.476033
 www.smariadelpopolo.com
  (למפת רומא מוגדלת) סנטה מריה דל פופולו(למפת רומא רגילה) סנטה מריה דל פופולו
 
כנסיית סנטה מריה דל פופולו
בזיליקת סנטה מריה דל פופולו (באיטלקית Basilica di Santa Maria del Popolo, קרי הבזיליקה של מרים הקדושה של העם) היא בזיליקה אוגוסטינית ברומא, השוכנת בחלקה הצפוני של פיאצה דל פופולו, בין שער פלאמיניה, שהוא אחד השערים בחומת אורליאנוס, לבין פארק פינקיו. משמעות שמה של הכנסייה הוא "מרים הקדושה של העם", אך משמעותה המקורית של המילה "פופולו" הייתה "עצי צפצפה". פיאצה דל פופולו קרויה על שם הכנסייה.
האפיפיור פסקליס השני בנה במקום קפלה בשנת 1099. בשנת 1227, בתקופת גרגוריוס התשיעי, הפכה הקפלה לכנסייה וניתנה למסדר האוגוסטיני במחצית הראשונה של המאה ה-13. בשנים 1472–1477 עברה הכנסייה שיפוץ, ובשנים 1655–1660 עיצב ברניני את חזיתה בסגנון הבארוק, לפי בקשת האפיפיור אלכסנדר השביעי.
בכנסייה אחת עשרה קאפלות. הבולטות שבהן הן קאפלת צ'ראזי, ובה יצירות של קאראווג'ו ( "צליבת פטרוס הקדוש", ו"ההתגלות בדרך לדמשק") ושל אניבלה קראצ'י, וקפלת קיג'י, שעוצבה בידי רפאל, ובה פסליו של ברניני דניאל והאריה וחבקוק והמלאך, ופסליו של לורנצטו יונה ואליהו. בקפלת קיג'י קבורים כמה מבני משפחת הבנקאים קיג'י (בהם אגוסטינו קיג'י).
הכיפה מעוטרת בפסיפס "בריאת העולם" מעשה ידי רפאל.
גלריית תמונות

תוכנית הכנסייה
פנים הכנסייה
כיפת קפלת קיג'י ועליה "בריאת העולם" מאת רפאל
קפלת קיג'י. עוצבה על ידי רפאל.
חבקוק והמלאך, ליד הפירמידה, בקפלת קיג'י.
"חג עליית מרים" מאת קאראצ'י
"צליבת פטרוס" מאת קאראווג'ו
רנאטו ד'פאצי

| --- | --- |
 לידה:  6 בספטמבר 1442 פירנצה, רפובליקת פירנצה 
 פטירה:  אפריל 1478 (בגיל 35) פירנצה, רפובליקת פירנצה 
 
רנאטו ד'פאצי (באיטלקית: Renato de' Pazzi; 6 בספטמבר 1442 –  אפריל 1478) היה פוליטיקאי איטלקי מבית פאצי שנטל חלק במזימת הפאצי.
פאצי, יליד פירנצה, נטבל בנוכחות רנאטו הראשון, מלך נאפולי, שהיה חבר של סבו של רנאטו, אנדראה ד'פאצי, ורנאטו נקרא על שמו.
בשנת 1463 נישא רנאטו לפרנצ'סקה מרטיני. בעקבות ניסיון כושל לרצוח את לורנצו דה מדיצ'י במזימת הפאצי, ניסה רנאטו לברוח ביחד עם משפחתו מפירנצה.
עם זאת, הוא נתפס ונתלה בחלון הפאלאצו דלה סיניוריה מספר ימים לאחר המרד שהתרחש ב-26 באפריל 1478.
| --- | --- |
בקרת זהויות :  ULAN: 500069204  VIAF: 96162283   WorldCat (עם VIAF): 96162283 
ערך זה הוא קצרמרבנושא פוליטיקאים ובנושא איטלקים. אתם מוזמנים לתרום לוויקיפדיה ו.
דיוויזיית הפולקסגרנדיר ה-708 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  4 בספטמבר 1944 – 11 בפברואר 1945 (161 ימים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
דיוויזיית הפולקסגרנדיר ה-708 הייתה דיוויזיה של הוורמכאט במהלך מלחמת העולם השנייה.
היסטוריה

ב-27 ביולי 1944 הוקמה בסלובקיה דיוויזיית הפולקסגרנדיר ה-708 על בסיס דיוויזיית הפולקסגרנדיר ה-573, שהוקמה כמה ימים קודם לכן, על בסיס שרידי הדיוויזיה ה-708, והועמדה תחת פיקוד יוזף קריגר. באוקטובר 1944 נשלחה הדיוויזיה להרי הווז' להחליף את דיוויזיית הפאנצר ה-21, אולם היא ספגה אבדות כבדות וחזיתה נפרצה. כתוצאה מכך, ב-15 בנובמבר 1944 הוחלף קריגר בוילהלם בלקוון. בדצמבר הועברה הדיוויזיה לאלזס, ובינואר 1945 היא השתתפה במבצע נורדווינד. הדיוויזיה ספגה גם במבצע זה אבדות כבדות, ובשל כך ב-11 בפברואר 1945 פורקה הדיוויזיה ושרידיה שולבו בדיוויזיות ה-106 וה-198.
מפקדים

יוזף קריגר (15 בספטמבר 1944 – 15 בנובמבר 1944)
וילהלם בלקוון (15 בנובמבר 1944 – 8 במאי 1945)
גטו קלוגה

בית הכנסת הישן בקלוגה.
גטו קלוגה היה גטו יהודי שהוקם על ידי הנאצים במהלך מלחמת העולם השנייה בשטח העיר קלוגה. הגטו התקיים במשך חודשיים, בחודשים נובמבר-דצמבר 1941, עד שהצבא האדום שחרר את מוסקבה. זהו הגטו הראשון ששוחרר באירופה.
הכיבוש והקמת הגטו

בשנות 1920 בקלוגה, היו כ-800 יהודים, שהיוו כ-2% מהאוכלוסייה. ב-1939 הם מנו 2,157 איש. במהלך מלחמת העולם השנייה, חיילים גרמנים כבשו את האזור ב-13 באוקטובר 1941. בזמן הזה רוב יהודי קלוגה ברחו מזרחה, בתוך העיר לפי נתונים שונים נשארו בין 150 ל-200 יהודים, רובם נשים, ילדים, זקנים או חולים. מיד עם תחילת הכיבוש, הרשויות אימצו מספר גזירות מכוונת נגד היהודים. נאסר עליהם לבקר במקומות ציבוריים, לא הייתה להם זכות להשתמש בחשמל. הקשר בין התושבים המקומיים לבין יהודים היה אסור. הפיקוד הגרמני העליון הציב כרזות ברחובות קלוגה, המאשימים את היהודים בבולשביזם ובמלחמה. היהודים נאלצו ללבוש טלאי צהוב תפור בימין החזה ובצד ימין בגבם.
14 יהודים נורו בימים הראשונים של הכיבוש באשמת היותם פעילים סובייטיים. ב-8 בנובמבר 1941 בצו מספר 8 של מועצת העיר קלוגה "אודות ארגון זכויות היהודים", ליהודי העיר ניתנו 5 ימים לרישום. באותו חודש הוחלט על הקמת "יישוב שיתופי" (באתר שבו עמד מנזר בין הרחובות קוטוזוב וקרסנאיה גארה). הגטו היהודי נבנה עבור 155 אנשים — 64 גברים, 91 נשים. אישה אחת נלקחה לגטו אחרי השלמת הרישום. 17 גברים בלבד היו כשירים לעבודה. בגטו היו 46 ילדים עד גיל 14 ו-64 מבוגרים יותר מגיל 60 או שהיו נכים. ל"זקן היהודים" הגרמנים בחרו את רואה החשבון מ. פרומקין, שכיהן כראש היודנראט.
החיים בגטו

אסירי הגטו יכלו לקחת איתם רק את מה שיכלו לסחוב ביד או להביא במזחלת. הם חיו בתאים ללא חימום, מזון ומים. מדי יום יהודים שגורשו מדירותיהם בעיר, נאלצו לעבוד בפינוי גופות, ניקוי אסלות ציבוריות ובורות. היציאה מהגטו הייתה מותרת רק 3 פעמים בשבוע מ-8 עד 11 בבוקר, הביקור במרחצאות היה אסור. התקשורת עם האוכלוסייה הלא-יהודית נאסרה כליל והפרה של הוראה זאת טמנה בחובה עונש מוות.
מעת לעת, הגרמנים ארגנו חיפוש בגטו, שדדו מהאנשים בגדים חמים, נעליים ועוד. החיפושים היו מלווים באלימות, מכות, וישנן עדויות שהנאצים התעללו בזקן משותק בשם הרשקוביץ ששפכו עליו בנזין ושרפוהו בחיים. בצל תנאים אלה, היו כמה אזרחים שעזרו ליהודים, בהברחת מזון ותרופות אל תוך הגטו. ראש היודנראט פרומקין הוכה מאחר שהיה רושם ברשימת תושבי הגטו "עברי" או "יהודי" במקום בכינוי הגנאי "ז'יד". הנאצים איימו על תושבי העיר בענישת 15 איש, על כל יהודי שיימצא מסתתר מחוץ לגטו.
ב-22 בדצמבר 1941 הגרמנים שרפו את הגטו וירו ביהודים שניסו לברוח והרגו 11 אנשים (שישה מהם — קשישים וחולים), השאר הצליחו לברוח. בדצמבר 1942, הילדים שהיו בגטו, סיפרו על החיים בגטו. מאוחר יותר סיפוריהם נכללו בספר "המלחמה דרך העיניים של הילדים" (Война глазами детей), שפורסם על ידי ארכיון המועצה האזורית. כך למשל סופר כי "כאשר הגרמנים הגיעו, זה היה ב-12 באוקטובר 1941, אותנו כיהודים גירשו אל כפר שיתופי (בעבר מנזר לנשים). שם הם לעגו לנו: הכו, ירו, אילצו לבצע עבודות מלוכלכות שונות. כאשר היינו בכפר השיתופי, הקיפו אותנו בגדר, כשאת הגדר בנינו בעצמנו: ילדים מגיל ארבע עשרה עד חמש עשרה שנים וגברים בגילאי שבעים, שבעים וחמש שנים."
ב-30 בדצמבר 1941, העיר שוחררה על ידי הצבא האדום. על פי אומדנים רשמיים בסך הכל בקלוגה נהרגו 25 יהודים.
זיכרון

בקלוגה אין אף אנדרטה או לוחות זיכרון על האירועים הללו. במרץ 2012 במתחם הארכיון להיסטוריה בת זמננו של קלוגה נערך אירוע השקת הספר "הגטו היהודי בקלוגה" (Еврейское гетто в Калуге) ביוזמת הקהילה היהודית המקומית.
לקריאה נוספת

דוביצ'ין מ., הגטו היהודי בקלוגה, נובמבר-דצמבר 1941 — ISBN 9785905456152.
אלטמן א., השואה בברית המועצות: אנציקלופדיה.‏ — ISBN 978-5-8243-1296-6.
הערות שוליים

↑  The Yad Vashem Encyclopedia of the Ghettos during the Holocoust / G. Miron. — Jerusalem: Yad Vashem, 2009. — ISBN 9789653083455].
↑  Калужская энциклопедия: Сборник материалов. Вып. 3. — Калуга. 1977. С. 61
↑  "Калуга. История общины". אורכב מ-המקור ב-2014-11-06. נבדק ב-2017-11-13.
↑  Кандель Ф. Кипнис М. Книга времён и событий: История евреев Советского Союза : уничтожение еврейского населения (1941-1945). — М.: Мосты культуры, 2006. — Т. 5. — С. 199. — (Книга времён и событий).
↑  Клин Б. В России есть неизвестные праведники // Коммерсантъ, № 70 (2200), 19 апреля 2001
↑  Сочинение-воспоминания ученика четвёртого класса средней школы № 1 Юрия Германа, 1942 г. См. Нацистский геноцид в документах // История, № 40, 2002
↑  Рыженкова Ю. РУФ выгоняют на улицу // Солидарность : газета. — 4 марта 2009. Солидарность, Рыженкова Ю., РУФ выгоняют на улицу
↑  "В Калуге вспомнили о жертвах еврейского гетто". אורכב מ-המקור ב-2014-11-07. נבדק ב-2017-11-13.
↑  "Презентация книги «Еврейское гетто в Калуге»". אורכב מ-המקור ב-2014-11-07. נבדק ב-2017-11-13.
↑  Крылова Е. "В архиве Новейшей истории прошла презентация книги «Еврейское Гетто в Калуге»". Калужская ГТРК. אורכב מ-המקור ב-2014-11-06. נבדק ב-2017-11-13.
גרדה ולנטינר

| --- | --- |
אין תמונה חופשית
 לידה:  7 בינואר 1903 
 פטירה:  1991 (בגיל 87 בערך) 
 מדינה:  ממלכת דנמרק 
 מקצוע:  מורה 
 מידע חסידת אומות העולם
 פרסים והוקרה:  חסידת אומות העולם (28 ביולי 1968) 
 קישורים חיצוניים
 יד ושם:  גרדה ולנטינר
 
גרדה ולנטינר (בדנית: Gerda Valentiner;‏ 25 באפריל 1903 – 1991) הייתה מורה דנית וחברה במחתרת הדנית, מחסידי אומות העולם, שהחביאה בביתה והבריחה מספר רב של ילדים יהודים לשוודיה ב-1943.
קורות חיים

עד מלחמת העולם השנייה, גרדה ולנטינר לימדה בבית ספר בקופנהגן שבדנמרק. כשהנאצים פלשו לדנמרק בתחילת שנות ה-40, ולנטינר הצטרפה למחתרת הדנית.
פעילות בתקופת השואה להצלת יהודים

באוקטובר 1943, כשנודע לה שהנאצים מתכננים להתחיל בגירוש יהודי דנמרק, החלה גרדה לאסוף לביתה ילדים יהודים, אותם הסתירה את היהודים עד שנמצאה הדרך להבריחם לחופי שוודיה ברגע המתאים.
ולנטינר לימדה בימים בבית הספר, ובלילות פעלה במחתרת וטיפלה בדאגה רבה לילדים שהחביאה בביתה. רוב הילדים בביתה היו ילדי משפחות דתיות שמטעמי כשרות לא אכלו בביתה דבר מלבד לחם. כשהבינה ולנטינר את הקושי, היא קנתה עבור הילדים כלים חדשים ומצרכים מתאימים על מנת להפוך את מטבחה לכשר.
בספטמבר 1943, הגיעה גרדה ולנטינר לביתם של ראובן ואסתר שפטלוביץ, הוריה של דורה, אחת מתלמידותיה, על מנת להזהירם מפני הסכנה המתקרבת. כמה ימים לאחר מכן, דורה, אחותה ריטה ואחיהן מוריס עברו לביתה של ולנטינר ונשארו אצלה עד שתצליח לארגן את העברתם לשוודיה.
לאחר הברחת ההורים, כעבור כשבוע התבצעו שני ניסיונות בריחה של הילדים, שכשלו. הניסיון השלישי שהתרחש בערב יום הכיפורים של שנת 1943 הצליח. ולנטינר לקחה את שלושת הילדים לחוף במרחק 10 ק"מ מצפון לעיר קופנהגן, ומשם בעזרת סירת דייגים הגיעו לחופי לנדסקרונה שבשוודיה. הם חברו להוריהם שהגיעו לשוודיה כאמור עשרה ימים לפני כן.
לאחר המלחמה

ולנטינר לקחה חופשה ללא תשלום מעבודת ההוראה ובמשך שנתיים התנדבה כעובדת סוציאלית במחנות העקורים היהודים בגרמניה ובאוסטריה. כשחזרה ולנטינר להוראה, היא לימדה על יהדות ישראל ולימדה את תלמידיה הנוצריים על תרבות ישראל וההתיישבות בארץ. ולנטינר ביקרה בישראל שלוש פעמים כשבפעם השנייה באה כנציגת ארגון ויצו הדני. ב-1971, כשהייתה ולנטינר בת 68 ויצאה לפנסיה, היא עברה לחיות בישראל כשנה, על מנת לראות את הארץ וללמוד עברית.
הכרה והנצחה

ב-28 ביולי 1968, בעת ביקורה השלישי בישראל, בטקס שנערך ביד ושם, גרדה ולנטינר קיבלה הכרה כחסידת אומת העולם. זכרונה הונצח בעץ שניטע, על ידה, בשדרת חסידי אומות העולם.
הערות שוליים

↑  סקירת מעשי הגבורה של גרדה ולנטינר
1 2 3  מתוך תיק חסיד אומות העולם, יד ושם.
1 2 3  הכתוב מסתמך על עדותו בתיק חסיד אומות העולם ביד ושם
1 2  גרדה ולנטינר, באתר יד ושם (באנגלית)
↑  מתוך סקירת "מורים שהצילו יהודים בזמן השואה", יד ושם.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרדה ולנטינר".
גטו לוצק

| --- | --- |

בית הכנסת הגדול בלוצק לפני הריסתו במהלך מלחמת העולם השנייה
 מידע כללי
 סוג:  גטו, למאסר, עבדות, ירי המוני
 מדינה:  פולין (כיום אוקראינה)
 מחוז:  לוצק 
 נתונים
 מספר הנספים:  25,600 יהודים
 קואורדינטות:  50°27′00″N 25°12′03″E﻿ / ﻿50.45°N 25.2009°E﻿ / 50.45; 25.2009
 
גטו לוצק (בפולנית: getto w Łucku; בגרמנית: Ghetto Luzk) היה גטו נאצי שהוקם בשנת 1941 על ידי האס אס בלוצק, מערב אוקראינה, במהלך מלחמת העולם השנייה והשואה. בתקופה שבין שתי מלחמות העולם, הייתה העיר חלק ממחוז וולין (1921–1939) ברפובליקה הפולנית השנייה (כיום באוקראינה).
רקע

לוצק היא אחת מהערים הראשונות באוקראינה, היא נוסדה ב-1085. העיר שימשה כבירת נסיכות גליציה-ווהלין עד להקמתה של לודמיר. ליד העיר נבנה מבצר להגנה מפני הפלישות השונות.
ב-1931, התגוררו בלוצק כ-35,550 יהודים, שהיוו כ-48.5% מהאוכלוסייה הכללית בעיר. הם התפרנסו מתעשייה, מסחר ומלאכה. לוצק הייתה העיר בעלת הקהילה היהודית הגדולה ביותר במחוז. הסכם ריבנטרופ–מולוטוב גרם לכך שבתקופת הפלישה הנאצית-סובייטית לפולין ב-1939, נכבשה לוצק על ידי הצבא האדום. האזור עבר לברית המועצות והייתה בו "אווירת טרור". מוסדות פוליטיים, קהילתיים ותרבותיים יהודיים נסגרו, ומנהיגי הקהילה היהודית נעצרו על ידי הנ.ק.ו.ד. ביוני 1940 חשפה המשטרה החשאית הסובייטית את ארגון "גורדוניה" הציוני וכלאה את מנהיגיו. משפחות פולניות-יהודיות שברחו ללוצק ממערב פולין, רוכזו וגורשו לסובייטים, יחד עם המון רכבות של פולנים נוצרים שנושלו. כ-10,000 איש נשלחו ברכבות לסיביר בארבעה גלי גירושים ממחוז לוצק במהלך פברואר, אפריל ויוני 1940.
טבח אסירי נ.ק.ו.ד.

הוורמאכט הגרמני פלש לברית המועצות ב-22 ביוני 1941 במבצע ברברוסה. צעירים יהודים רבים עזבו את לוצק כאשר הצבא האדום יצא מהשטחים. ה-נ.ק.ו.ד. (מבוטא כ: אֶן-קָה-וֶה-דֶּה, או קומיסריון הפנים העממי של ברית המועצות, ראשי תיבות ברוסית: НКВД), האחראי לבתי הכלא הפוליטיים, התיימר להציע חנינה לאסירי כלא לוצק ובבוקר 23 ביוני הורה ליהודים לצאת מהבניין אל החצרות בהמוניהם. כשהאסירים יצאו, השערים ננעלו, וכל האסירים נורו בידי מקלעים כבדים ורימונים שהושלכו מחלונות הכלא; 2,000 בני אדם מתו במקום. קבוצה קטנה של ניצולים נאלצה על ידי הנ.ק.ו.ד. לקבור את הגופות במהלך היומיים הבאים, בחמישה קברי אחים. בסך הכל, כ-4,000 שבויים, כולל פולנים, יהודים ואוקראינים, נרצחו על ידי המשטרה החשאית הסובייטית לפני נסיגתם.
הגרמנים פלשו לעיר ב-26 ביוני 1941. הם התעלמו מההרג הסובייטי של הפולנים והיהודים. אבל רציחות האוקראינים תועדו, ועל פי אידאולוגית יודאו-קומוניזם אשר הנאצים האמינו בה, היהודים היו צריכים להיות אחראים למה שביצעו הסובייטים. המיליציה העממית האוקראינית פרקה את זעמה. בית הכנסת יחד עם הבתים היהודיים בעיר הוצתו. גל ההוצאות להורג ההמוניות של הנאצים החלו שבוע לאחר מכן. חוליית הרג ניידת, של איינזצגרופן, בסיוע כיתת חי"ר, טבחה ב-1,160 יהודים ב-2 ביולי. ב-4 ביולי 1941 בטירת לובארט 3,000 יהודים נורו ונהרגו מירי מקלעים כבדים. בסך הכל, כ-2,000 יהודים פולנים נרצחו על ידי ה-אס אס והאיינזצגרופן בלבד, כגמול על הרג הנ.ק.ו.ד. של אוקראינים (9.2 אחוזים מהאוכלוסייה ב-1931), אף על פי שליהודי פולין לא היה שום קשר לזוועות הסובייטיות.
היסטוריה > היודנראט ומחנות העבודה

בסוף יולי 1941 הוקם בלוצק יודנראט של עשרה חברים, ובראשו הועמד רופא השיניים ד"ר קורצ'מני. כמו כן הוקם שירות סדר יהודי, ובראשו הועמד אחד הפליטים. ביולי ובאוגוסט 1941 נדרשו היהודים למסור לגרמנים מפעם לפעם כופר בזהב, תכשיטים וסחורות.
ב-19 באוקטובר 1941 הוקם בלוצק מחנה עבודה ליהודים ונכלאו בו כ-500 יהודים. המחנה היה כפוף למינהל מחנות הס"ס בלובלין בפיקודו של אודילו גלובוצ'ניק.
היסטוריה > הגטו

ב-11–12 בדצמבר 1941 רוכזו כ-19,000 יהודי לוצק (ובכללם פליטים שהתרכזו בעיר בימי הכיבוש הסובייטי) בגטו שהוקם בחלקה הדל של העיר סמוך לנהר. בגטו שררו תנאים קשים, ורבים מתו בשל הקור, הרעב והמגפות בסביבתם. היודנראט הפעיל מטבח ציבורי, בית יתומים, בית אבות ובית חולים. עורך הדין הניג החליף את קורצ'מני בראשות היודנראט. ב-18 במרץ 1942 נשלחו מאות גברים מהגטו לעבודה בוויניצה. בסוף 1942 נרצחו רובם, ומיעוטם ברחו. במחצית השנייה של יוני 1942 נרצחו בלוצק כ-2,000 יהודים.
בין 20 ל-23 באוגוסט 1942 הובלו כ-15,000 מהיהודים שנותרו בגטו לאזור גורקה פולונה ושם נרצחו ביריות נשק.
גטו לוצק חוסל ב-3 בספטמבר 1942, באקציה שבה נרצחו כ-2,000 יהודים שנתפסו מסתתרים ויהודים נמלטים שחזרו העירה ונתפסו. רבים מעובדי בית החולים ובני משפחותיהם התאבדו.
היסטוריה > סוף המלחמה

הצבא האדום נכנס לעיר ב-2 בפברואר 1944. רק כ-150 יהודים ניצלו בעת שהתחבאו, ובהם משפחותיהם של ד"ר פייבל גולדשטיין, ד"ר שנייברג וד"ר מרק רובינשטיין שניצלו על ידי המשפחות הקתוליות של שטרוסינסקיס ואוסטרוסקיס, חסידי אומות העולם הפולנים מלוצק והחווה הסמוכה בקרוסובייץ'. זיגמונט סטרוסינסקי קיבל את אות החסיד שלו לאחר מותו, הוא נרצח על הצלת יהודים ושיתוף פעולה בחורף 1943. אשתו ויקטוריה, שגורשה מברית המועצות יחד עם כל הפולנים ב-1945, התכתבה עם הניצולים מישראל במשך עשרות שנים לאחר המקרה. היא לא מכרה אף אחד מהתכשיטים שנתנו היהודים במחבוא כדי לקנות להם מזון, והחזירה אותם בגאווה במהלך ביקור ב-1963.
לאחר מלחמת העולם השנייה, הקהילה היהודית בלוצק מעולם לא שוקמה, וברית המועצות שהשתלטה על לוצק עקב ועידת טהראן. הפסיקה להתקיים באופן רשמי ב-31 בדצמבר 1991.
הערות שוליים

↑  Joshua D. Zimmerman, The Polish Underground and the Jews, 1939–1945, Cambridge University Press, 2015-06-05, ISBN 978-1-107-01426-8. (באנגלית)
1 2  מאת Ami, חיסול יהודי לוצק בשואה : רקע ועדויות | רגעים היסטוריים, ‏2020-04-20
↑  File:Woj.wołyńskie-Polska spis powszechny 1931.pdf - Wikipedia, commons.wikimedia.org (באנגלית)
↑  Wydarzenia  1931 roku, www.historia-polski.com
↑  WWW.BIALORUS.PL, web.archive.org, ‏2010-11-27
↑  Sheldon Dick, Germany Militärgeschichtliches Forschungsamt, From Peace to War: Germany, Soviet Russia, and the World, 1939-1941, Berghahn Books, 1997, עמ' 74, ISBN 978-1-57181-882-9. (באנגלית)
1 2 3  Lutsk (Luck) Ghetto genealogy project, geni_family_tree
↑  Tadeusz Piotrowski, Poland's Holocaust: Ethnic Strife, Collaboration with Occupying Forces and Genocide in the Second Republic, 1918-1947, McFarland, 2007-01-09, ISBN 978-0-7864-2913-4. (באנגלית)
↑  Rubiezy.pdf
↑  Karel C. Berkhoff, Harvest of Despair: Life and Death in Ukraine under Nazi Rule, Harvard University Press, 2008-03-15, ISBN 978-0-674-02078-8. (באנגלית)
↑  Berkhoff 2004, עמ. 241.
↑  Piotrowski 1998, עמ. 17.
1 2  Ronald Headland, Messages of Murder: A Study of the Reports of the Einsatzgruppen of the Security Police and the Security Service, 1941-1943, Fairleigh Dickinson Univ Press, 1992, ISBN 978-0-8386-3418-9. (באנגלית)
↑  Ronald Headland, Messages of Murder: A Study of the Reports of the Einsatzgruppen of the Security Police and the Security Service, 1941-1943, Fairleigh Dickinson Univ Press, 1992, ISBN 978-0-8386-3418-9. (באנגלית)
↑  לוצק (Łuck), באתר יד ושם
↑  YIVO | Luts’k, yivoencyclopedia.org
1 2 3  Rodzina Strusińskich - Polscy Sprawiedliwi - Przywracanie Pamięci, web.archive.org, ‏2016-03-04
↑  Simon Berthon, Joanna Potts, Warlords: An Extraordinary Re-creation of World War II through the Eyes and Minds of Hitler, Churchill, Roosev, Hachette Books, 2007-09-07, עמ' 285, ISBN 978-0-306-81650-5. (באנגלית)
↑  Miesięcznik Społeczno - Kulturalny "Śląsk" 0605 - Bolesna granica, web.archive.org, ‏2009-04-25
המנון ברית המועצות

| --- | --- |

 מדינה:  ברית המועצות ברית המועצות
 שפה:  רוסית
 מילים:  גבריאל אל-רגיסטן (1943)  סרגיי מיכאלקוב (1943, 1977)
 לחן:  אלכסנדר אלכסנדרוב
 תאריך מעמד רשמי:  15 במרץ 1944
 תאריך ביטול מעמד רשמי:  26 בדצמבר 1991
 ‏האזנהקובץ:Soviet Anthem Instrumental 1955.ogg‏Ⓘ‏
המנון האיחוד הסובייטי (ברוסית: Гимн Советского Союза) היה ההמנון הלאומי של ברית המועצות.
מילות השיר נכתבו על ידי סרגיי מיכאלקוב וגבריאל אל-רגיסטן ומנגינתו של השיר הולחנה על ידי אלכסנדר אלכסנדרוב. שיר זה החליף את האינטרנציונל כהמנון לאומי ב-15 במרץ 1944. סטלין היה מוזכר במקור במילות השיר וזאת במסגרת טיפוח פולחן האישיות שלו, אך לאחר מותו והוקעת פשעיו בוועידה ה-20 של המפלגה הקומוניסטית של ברית המועצות (ובפרט, בנאום הסודי של ניקיטה חרושצ'וב) ב-1956 מילות השיר המזכירות את סטלין היו לבלתי רצויות כחלק מהדה-סטליניזציה. מאז ועד 1977, מילות השיר לא הושרו כהמנון. ב-1977, לציון 60 שנה למהפכה, הוחזרו מילות ההמנון אך שונו כך שלא יכללו את סטלין, שינוי שערך מחבר הגרסה המקורית, מיכאלקוב. לאחר התפרקות ברית המועצות ב-1991 אימצה רוסיה המנון חדש, אולם בשנת 2000 בכהונתו של ולדימיר פוטין כנשיא אומץ ההמנון הסובייטי מחדש כהמנון של רוסיה, אך עם מילים חדשות שגם אותן כתב סרגיי מיכאלקוב, ולא כללו התייחסות ללנין, לקומוניזם ולדגל האדום.